b'\n_START_ARTICLE_\nTrampet\n_START_PARAGRAPH_\nTrampet eller minitrampolin, som den popul\xc3\xa6rt bliver kaldt, er et redskab, der bliver brugt i en af de tre discipliner indenfor spring/rytme gymnastik._NEWLINE_Den best\xc3\xa5r af en dug sp\xc3\xa6ndt ud mellem et antal fjedre placeret i en metalramme. Jernrammen er placeret p\xc3\xa5 et stativ med fire f\xc3\xb8dder, der kan justeres, s\xc3\xa5 man f\xc3\xa5r lige pr\xc3\xa6cis den vinkel p\xc3\xa5 trampetten, man \xc3\xb8nsker.\n_START_SECTION_\nSikkerhed\n_START_PARAGRAPH_\nTrampetten betragtes som en af de farligere discipliner indenfor gymnastikken. Og det anbefales, at der altid st\xc3\xa5r en uddannet modtager som sikkerhedsforanstaltning, da der er fare for at komme alvorligt til skade, hvis man er urutineret springer.\n_START_SECTION_\nKonkurrence\n_START_PARAGRAPH_\nI trampetdelen af en spring/rytmekonkurrence springes der tre runder p\xc3\xa5 trampetten. En af disse skal indeholde et andet redskab (pegasus, plest eller saltoplint). Det er at foretr\xc3\xa6kke, at v\xc3\xa6lge sin f\xc3\xb8rste eller sidste omgang til dette af praktiske \xc3\xa5rsager, s\xc3\xa5 man ikke skal flytte redskaberne for meget frem og tilbage. I hver runde springer seks gymnaster, der kan dog skiftes ud, s\xc3\xa5fremt de har deltaget i rytmedelen.'